作者:高文秀
標題:保成公徑赴澠池會・得勝令
內容:霎時間屍首積山高，鮮血滾波濤。覓子尋爺叫，呼兄喚弟號。俺將帥雄驍，恰便似撞霧天邊鷂。他軍馬奔逃，恰便似飄風雲外鶴。(做拿淨康皮力、範當災科)(廉頗雲)大夫，小官今日將秦國二將活挾將來了，將眾兵斬盡殺絕也。(正末雲)咱見主公去來。(同下)(趙成公領卒子上，雲)某乃趙成公是也。自澠池會上以回，廉頗將軍與大夫相如不睦，某使令人與他二人圓和，廉將軍負荊請罪，結為刎頸之交。正酒筵之間，有秦將領兵索戰。他文武二人，領著趙兵，與秦將交鋒。此一去，必然得勝也。左右門首看者，若來時，報復我知道。(卒子云)理會的。(正末同廉頗上)(廉頗雲)大夫，今日擒拿秦國二將在此。(正末雲)執縛了那廝，見主公去來。(廉頗雲)可早來到也。左右報復去，道相如、廉頗來了也。(卒子云)理會的。(報科，雲)喏，報的主公得知，有相如、廉頗來了也。(趙成公雲)著他過來。(做見科)(趙成公雲)您二位將軍，鞍馬上勞神也。(正末雲)託主公虎威，將賊將活拿將來了也。(趙成公雲)多虧二位將軍擒拿了賊子也。(正末雲)這一場功勞，多虧廉將軍也。(廉頗雲)非小官之能，多虧大夫用計也。(趙成公雲)二位將軍，您在那陣面上怎生交鋒來？你試說一遍咱。(正末唱)。